Kultura Maribor

Celovečerna stop animacija: Stari mlekar
2022-08-18 20:00 (Europe/Paris) | Lutkovno gledališče Maribor
18. 8. 2022 ob 20.00, Mala dvorana Lutkovnega gledališča Maribor
Celovečerna stop animacija: Stari mlekar
Mednarodni filmski festival StopTrik, ki je posvečen stop animaciji, je za Poletni lutkovni pristan Lutkovnega gledališča Maribor pripravil dve projekciji stop animaciji, eno za otroke in eno za odrasle.

V četrtek, 18. 8. 2022, te ob 20. uri vabimo k ogledu celovečerne stop animacije Stari mlekar estonskega režiserja Mikka Mägija.

Stari dobi na počitnice vnuke, ki naj bi na njegovi kmetiji preživeli poletje. Trdno odločen, da mora potomstvo začutiti preprosto lepoto življenja na deželi, jih goni kot sužnje, v zahvalo pa pamži po nesreči izpustijo na svobodo njegovo dragoceno in do konca izkoriščano kravo. Zdaj imajo Stari in njegovi vnuki samo 24 ur, da najdejo potepuhinjo, preden ji raznese nepomolzeno vime in povzroči laktopokalipso. Na svoji epski poti se morajo naši junaki spopasti s festivalskimi hipiji, gozdnimi čudaki, delavci z žage in drugimi nevarnostmi, ki praviloma prežijo na človeka na estonskem podeželju (opis iz spletne strani Animateke).

“Politična nekorektnost bo morda za nekatere presenetljiva. Po eni strani film o starcu sledi klasični tradiciji estonskih lutkovnih filmov. Vendar pa absurdistična zgodba prinaša drugačno vzdušje. V mnogih pogledih je film poduk sodobni pop kulturi in “starcem”, ki jih pogosto vidimo okoli sebe. Režiserji sami pravijo, da je Stari mož kljub nenehnemu preklinjanju in nihanju razpoloženja dober človek, ki mu je mar za svoje vnuke. Globoko v srcu mu je mar celo za njegove živali. Njegova dobrosrčna plat je le skrita pod podobo trdega (podeželskega) fanta. Tako ima film na neki način politični predznak.”

Aurelia Aasa, Estonian Film

Povezava do originalnega članka

Pripovedovanje in ustvarjalna delavnica: O možaku, ki je gradil hišo
2022-08-19 16:00 - 18:00 | Glasbeni paviljon
V petek, 19. avgusta 2022, ob 16. uri pri Glasbenem pavilijonu v Mestnem parku Maribor.
»Nekoč je živel možak, ki se je dolgo hudoval zaradi hiše, v kateri je živel. Bila je namreč zelo majhna in skromna.« Tako se začne slikanica švedske avtorice Anne Höglund. Možak se z velikim navdušenjem in s številnimi gradbeniki loti gradnje nove hiše. Prepričan je, da bo velikanska hiša končno v skladu z njegovo osebnostjo. A kljub neštetim risbam in izračunom ne gre vse po načrtih. Ravno nasprotno!
Medtem ko sanja o popolnosti, čas teče in življenje mineva. Je možak pozabil na to, kar je zares pomembno?
Po pravljici sledi ustvarjalna delavnica izdelovanja hiške po želji.

Povezava do originalnega članka

Tilen Pepevnik: slikarska razstava AZUL
2022-08-19 18:00 - 20:00 | Mc pekarna
Tilen Pepevnik je vizualni umetnik, ki primarno ustvarja v tehniki akvarela. Vedute, arhitekturo in tihožitja v njegovih slikah spremljata dinamičen izraz in edinstven umetniški jezik, ki poudarjata kontrastnost in zgovornost te slikarske tehnike.
Enako velja za razstavo AZUL, ki pomeni več kot le modro: njen koncept govori o miru in upanju za boljši jutri skozi tihožitje, mesto in vodo.
V razstavišču MC-ja bodo od petka, 19. avgusta, do četrtka, 15. septembra, na ogled umetnikova izbrana dela. Tilen bo na dan otvoritve razstave za obiskovalce pripravil tudi demonstracijo slikanja, v okviru katere si boste lahko pobliže ogledali, kako akvarelna slika nastane oziroma kako izgleda njegov umetniški proces.
Razstavo si boste lahko ogledali vsak dan med obratovalnim časom kluba.
O AVTORJU:
Vizualni umetnik in akvarelist Tilen Pepevnik se z likovno umetnostjo ukvarja že od malih nog, zadnjih šest let pa je posvetil slikarski tehniki akvarela.
Njegov slikarski jezik temelji na tradicionalnem akvarelnem slikanju s sodobnim pridihom. Glavna inspiracija njegovih del so zgradbe, mesta in morja, lepoto pa najde tudi v tihožitjih, portretih in aktih.
Akvarel dojema kot “svobodno tehniko, kjer je nadzor popolnoma odveč, saj slikaš z obarvano vodo, med samim slikanjem pa kar hitro ugotoviš da je najbolje, če pustiš sliki, da se naslika sama.” Prav ta edinstveni izraz bo v prihodnjih tednih na ogled v MC Pekarna.
https://www.artopolis.si/@tilen_pepevnik
https://www.instagram.com/black.as.your.soul/

Povezava do originalnega članka

OH LA LA 3+
2022-08-20 10:00 | Avditorij
Bernard Friot / Hiša otrok in umetnosti, Ljubljana / Gradsko kazalište lutaka Rijeka, Hrvaška / Colecive Ma-Théâ – / 35 minut

V poetični predstavi Oh la la spoznamo življenje otroka, njegovo veselje in skrbi, srečo, raziskovanje in napake. Otroški zorni kot se razlikuje od odraslega realizma. Vsaka, še tako vsakdanja stvar je lahko trenutek za igro, trenutek, v katerem otrok pobegne v svoj svojevrstni svet domišljije. In tako vsakdanjik otroku postane zbor majhnih trenutkov, ki jih obarva po svoje. Lahko dobesedno, kot v prizoru, ko vse prebarvam na roza, ker tako pač hočem in ker tako pač mora biti. In ko ura bije,
vedno odbije pet, saj več kot do pet ne znam prešteti. In ni pomembno, če je pet zjutraj ali pet popoldan, ura je pet in to je dovolj. Ker se mi tako ali tako ne mudi in bom ostal v svojem sanjskem svetu še uro ali dve, čeprav starši jamrajo, da sem len. Ampak nisem len, morda malo počasen, ampak kaj, ko mi ima moja blazina, ki je v bistvu mehek oblak, toliko povedati. Otrok je pač v vsakem od nas.

Nakup kart

Povezava do originalnega članka

OKOLOLO 4+
2022-08-21 10:00 | Velika dvorana
Avtorica in režiserka Katarína Aulitisová / Lutkovno gledališče Bratislava, Slovaška / 50 minut

Saj veste: vse ima svoj začetek in svoj konec. Ampak kje ga ima kolo? In kje kroglica?
Štirje igralci v komornem prostoru odkrivajo pot neskončnosti. Kadarkoli kamorkoli vedno
vedno le naokoli! Valjali, kotalili, kotrljali, kotalkali in prevračali (se) bomo lepo naokroglo,
zaokroženo in zaobljeno. Na tleh in v zraku bomo preverili zakone fizike in nebrzdanost
domišljije, za katero ne veljajo nobeni zakoni. Kroglice, kolesca ali valji delujejo na vse čute:
nagovarjali vas bodo z gibi, zvoki ali svetlobo. Kajti povsod okrog nas so sami krogi.
Vse kroži – odnosi, razpoloženja, letni časi, življenje, planeti. Vsi smo obli – na tej zemeljski obli.

Nakup kart

Povezava do originalnega članka

CIRKUS GANIBILO 3+
2022-08-21 18:00 | Mestni park
CIRKUS GANIBILO 3+

Lutkovno gledališče Pupilla, Lendava, Slovenija / 40 min

V mesto je prispel znan in edinstven cirkus Ganibilo. Prekrasen cirkuški šotor od zunaj izgleda mnogo manjši kot znotraj, kjer lahko vidite akrobate, klovne, čarovnike in strašne zveri. Na odru vas pričakuje pisan, dogodivščin poln cirkus, poln čudnih izmišljarij, in zgodba, ki jo odigrata gospodična Akrobatka in direktor cirkusa, gospod Klovn.

Nakup kart

Povezava do originalnega članka

PLOČEVINASTA MINA 7+
2022-08-21 19:00 | Mala dvorana
Avtorica priredbe (po knjigi Pavla Hrnčířa) Katarína Aulitisová / Gledališče Piki, Slovaška / 50 minut

Pločevinasta mina … je to igračka, hišni ljubljenček ali nevarno orožje? Predstava spremlja otroka, ki mu vojak v trenutku opitosti od zmagoslavja podari “igračko” iz svoje bojne opreme. Lovljenje deklice s pločevinasto mino na igriv način prikazuje absurdnost vojaških spopadov, pa tudi brezmejno zaupanje otroka v odraslega človeka.

Nakup kart

Povezava do originalnega članka

Torkova ustvarjalnica / Likovni šah
2022-08-23 10:00 - 12:30 | Maribor center / Strossmayerjeva 6
Vabljeni na partijo likovnega šaha! Prva poteza bo morda z rumeno, naslednja z modro. In še naslednja bo morda oglata ali kosmata.
Naučili pa se bomo tudi, kaj pomeni abstraktna umetnost, najprej v slikarstvu nato pa še v kiparstvu.
cena: 5 € (v ceno je vključena malica)
prijave: 02/229 46 93 ali blagajna@ugm.si

Povezava do originalnega članka

Delavnica: Socialne veščine in komunikacija na družbenih omrežjih in v živo
2022-08-23 10:00 - 13:00 | Kulturni inkubator
Zavod MARS Maribor, v sodelovanju z Mladinskim kulturnim centrom, pripravlja sklop digitalnih delavnic za otroke in mlade, ki so del projekta Prostori za brezplačno učenje otrok programiranja in robotike v času šolskih počitnic.
Na delavnici bomo preko različnih digitalnih in fizičnih metod dela raziskovali pomen in pomembnost razvoja in krepljenja socialnih veščin, saj je to za vse, še posebej pa za mlade, najboljša preventiva pred razvojem zasvojenosti z digitalnimi vsebinami, kot so na primer igrice ali uporaba družabnih omrežij. Nagovorili bomo tudi kaj obsega dobro in kvalitetno komunikacijo in zakaj je pomembna v našem vsakdanu.
Vabljeni vsi zainteresirani, ki vas zanima ustvarjalna raba pametnih telefonov. Spoznajte osnove fotografije, videa in drugih aplikacij, ki jih lahko raziskujete s pametnimi telefoni. Spletli bomo nova prijateljstva in se podali skozi različne ustvarjalne izzive.
Udeleženci bodo ustvarjali posamično in skupinsko, ob zaključku projekta v jesenskih počitnicah pa se bodo predstavili z mini razstavo.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Izvaja: Zavod MARS Maribor, Tanja Veber

foto: Zavod MARS Maribor

Povezava do originalnega članka

SobaZaGosteMaribor: Andrej Štular »PRORAČUN«
2022-08-25 18:00 | K18WD-30
25. 8. 2022 ob 18.00, K18WD-30
SobaZaGosteMaribor: Andrej Štular »PRORAČUN«
V četrtek, 25. avgusta, te ob 18. uri vabimo na pogovor z Andrejem Štularjem, ki ga bo vodil Simon Žlahtič, ob 19.00 pa na otvoritev razstave PRORAČUN. Oboje se bo odvilo v K18WD-30, Razstavišče Vetrinjski.

18.00 pogovor med Andrejem Štularjem in Simonom Žlahtičem / K18WD-30, razstavišče Vetrinjski

19.00 otoritev razstave in voden ogled / K18WD-30, razstavišče Vetrinjski

Razstava bo v K18WD-30, Razstavišče Vetrinjski (Vetrinjska ulica 30) na ogled do 23.23.septembra,septembra, vsak delavnik med 13.0013.00 in 18.00.18.00.

Z izrazno močjo in duhovito ostrino svojih pesmi je Srečko Kosovel navdihnil striparja, lutkarja in vsestranskega ustvarjalca Andreja Štularja, da je iz njih zgradil ritmične vizualne kompozicije, ki se iz stripa prelivajo v druge načine upodabljanja.

Kosovelove impresije, ekspresionistične pesmi, konsi in utrinki njegovih misli so sopostavljeni likovnim elementom tako, da skupaj z njimi tvorijo enovito celoto. Pri tem se Štular ne poslužuje le risanja, ampak tudi zanj značilnega kolažiranja, zato so vizualne upodobitve posameznih pesmi pogosto sestavljene iz številnih elementov: izrezkov iz časopisov, koščkov tapet in plakatov, otroških risb in še česa. S tem pomene posameznih verzov obogati z novim kontekstom, z dodatnimi asociacijami, s čimer se prostor za interpretacijo poezije nikakor ne zameji, ampak le dodatno razširi.

ANDREJ ŠTULAR

je ustvarjalec, ki je dejaven na različnih umetniških področjih. Pri njem se dokaj enakovredno prepletajo področja ilustracije in stripa, slikarstva, kiparstva, fotografije in filma ter oblikovanja lutk in scenografij. Razstavlja na samostojnih in skupinskih razstavah ter festivalih v Sloveniji in tujini. Izdal je šest avtorskih knjig: Lustri (2000), Kompost (2008), Živa sem! (2011), Bežimo, svet se podira! (2014), Kronike (2015), Medved (2019), Ostri ritmi (2021). Za svoja dela je prejel več nagrad.

Povezava do originalnega članka

Večer oranžnih vin z restavracijo FUDO
2022-08-25 20:00 - 23:30 | Maribor center / Hiša Stare trte (Vojašniška 8, Maribor)
6. vinsko-kulinarični večer pred Hišo Stare trte
Nadaljujemo s ciklom naših vinsko-kulinaričnih četrtkovih večerov pred Hišo Stare trte. Pridružite se nam na vinsko-kulinaričnem večeru z zelo znano restavracijo FUDO in vrhunskim sommelierjem ter velikim zagovornikom tako imenovanih naravnih vin, Jernejem Lubejem.

Povezava do originalnega članka

Lutkovni zajec in samostanska miš 6+
2022-08-26 18:00 | LGM
Borut Gombač

Prostor Lutkovnega gledališča Maribor je prostor gostih historičnih odmevov. Burna in zanimiva zgodovina samostana, v kateri zadnje desetletje domuje lutkovno gledališče, je izziv za poetično predelavo, ki pa lahko ponudi tudi veliko zgodovinskega znanja. V bogato zgodovino prostorov bosta otrokom pomagala vstopiti pravljična lika: lutkovni zajec kot simbol in znak lutkovnega gledališča ter samostanska miš kot nedvomna večna
prebivalka samostana. Predstava bo s sprehodom skozi zgodovino ter s sprehodom skozi stare hodnike, kleti in obnovljene prostore na vsaki postaji gledalce nagovarjala z novimi spoznanji in doživljaji.

Nakup kart

Povezava do originalnega članka

Prevzetnost in pristranost narodne noše
2022-08-26 19:00 - 2022-10-23 00:00 | Maribor center / Umetnostna galerija Maribor (Strossmayerjeva 6, Maribor)
Ante Trstenjak, Ludvík Kuba, Tina Dobrajc, Eric Schütt in Trine Søndergaard
Kustosinja: Andreja Borin
V Umetnostni galeriji Maribor pripravljamo razstavo Prevzetnost in pristranost narodne noše, ki je rezultat večletnega sodelovanja Umetnostne galerije Maribor z Narodnim muzejem v Pragi in Muzejem Lužiških Srbov v Bautznu v Nemčiji. Obsežen razstavni projekt izhaja iz umetniškega opusa slovenskega slikarja Anteja Trstenjaka (1894–1970), ki je študiral in dve desetletji živel v Pragi, se nekaj časa navdihoval pri bogati kulturi Lužiških Srbov in se v zadnjem delu življenja ustalil v Mariboru. Zaradi njegove razgibane življenjske poti je tudi njegov umetniški opus razdrobljen in ga hranijo vse sodelujoče institucije. Tematika razstave se vrti okoli narodne noše in njenih upodobitev v določenem prostoru in času, nagovarja pa tudi teme pripadnosti in identitete ter razmišlja o vlogi ženske in njenem položaju v družbi.

Povezava do originalnega članka

Perfect Dress Code Fashion Show
2022-08-26 20:00 - 23:45 | Maribor center
Obleci se lokalno z lokalnimi modnimi oblikovalkami

Zabeležite si datum 26. avgust ob 20. uri in se nam pridružite na modni reviji, ki bo potekala na letnem vrtu pred Hišo Stare trte v Mariboru. Tokrat smo k sodelovanju povabili lokalne oblikovalke pod okriljem Perfect Dress Code s Katjo, Barbarian fashion in Tanjo Uvera, katerih ateljeji se nahajajo v Mariboru.
Namen dogodka je izpostaviti pomen povezanosti lokalnih oblikovalk, kupovati in se oblačiti lokalno predvsem pa trajnostno.
Vsaka oblikovalka bo predstavila pet različnih outfitov. Vsa oblačila bo možno takoj po reviji naročiti na kraju dogodka ali naknadno v butiku oz. modnem ateljeju.
Dogodek bo povezovala Polona Požgan.

Povezava do originalnega članka

Luftamo: REHAB (SLO)
2022-08-26 20:30 - 22:30 | Mc pekarna
Rehab je dvočlanska zasedba, ki jo sestavljata Jakob Podlesek (kitara) in Andrej Jablanovec (bobni).
Dinamični duo, ki se razvija že od začetka srednje šole ter tekom študija v Ljubljani, deluje kot še nikoli, ter izvaja ambientalno instrumentalno glasbo s pridihi indie-ja, disca ter funk-a. Izvajata tudi Jakobove avtorske komade ter komade izvajalcev kot so Koala Voice, MRFY, Rage Against The Machine ter mnogih drugih.
Pričetek koncerta je ob 20.30 uri, vstop je prost.

Povezava do originalnega članka

URBAN & 4
2022-08-26 21:00 - 23:00 | Maribor center / Oder Minoriti, Maribor
Lent po Lentu.
Damir Urban, nekdanji frontman kultne reške rockovske skupine Laufer, ki je razpadla sredi devetdesetih let, je kmalu zatem (leta 1996) ustanovil zasedbo Urban & 4. Medtem, ko je bil Laufer pretežno kitarski bend, ki je izhajal iz postpunkovske tradicije, je glasbeni izraz skupine Urban & 4 opazno drugačen in manj surov. Urbanov vokal in njegova pojava sta poznana po celotnem Balkanu in tudi širše, njegovo karizmatično odrsko persono pa dopolnjujejo štirje sijajni reški glasbeniki: kitarist Luka Toman, basist Sandi Bratonja, bobnar Marco Bradaschia in Saša Markovski na klaviaturah. Vsak koncert zasedbe Urban & 4 ima svojo posebno zgodbo in ena bolj posebnih se ima zgoditi tudi na Festivalu Lent, ko bo reška zasedba s svojim zvokom napolnila avditorij Minoriti.
Petek, ki si ga bomo zagotovo zapomnili!

Povezava do originalnega članka

Dnevi poezije in vina v MARIBORU: Literarna postaja
2022-08-27 18:00 | Muzej najstareše trte na svetu
Na letošnjem, že šestindvajsetem festivalu bo med 22. in 27. avgustom nastopilo 20 pesnic in pesnikov iz 10 držav. Glavnina dogajanja bo potekala na Ptuju, ki se v času festivala prelevi v prestolnico poezije, nekatere dogodke pa bodo gostili tudi drugi kraji, kot so Ljubljana, Maribor, Murska Sobota, Krško, Vitomarci, Juršinci, Ljutomer, Križevci pri Ljutomeru, Ormož, Ivanjkovci, Belo, Selce, Petanjci, Janški vrh in Potrna v Avstriji.

Sodelujoči v Mariboru

Carolyn Forché (USA)
Kristina Kočan (SVN)

Dve pesniški gostji spregovorita o umetnosti poezije brez moderatorja. Katera vprašanja odpirata, kakšno je njuno polje interesov, na kak način pristopata k delu druge, in ali lahko pri tem najdeta odgovore.

Break for love
2022-08-27 20:00 | Maribor center / Vetrinjski dvor 30 Vetrinjska ulica Maribor, Upravna enota Maribor, 2000 Slovenia
Na zadnjo avgustovsko soboto se v mesto vračajo zadnji dopustniki, na dvorišče Vetrinjskega dvora pa Break for love. Poletje se spodobi zaključiti v znamenju plesa in ljubezni, mar ne?
Break for love je serijalka eklektične selekcije plošč dveh glasbenih entuzijastov, ki slišita na ime Italostboys. Z vami bosta delila zgodbe Itala, balearic-a, synth-a ter disca vrezane na vinyl, vi pa z nami svoje trenutke ljubavi…
Vstopnina:
do 22:00 – vstop prost
po 22:00 – 5 eur
Starostna omejitev: 18+

Organizator: Tovarna urbane kulture

Povezava do originalnega članka

Srečanja v času
2022-08-27 20:15 | Maribor center / Vojašniški trg, Maribor
Ulična predstava po motivih ljudske pripovedke o Kačji kraljici.
Nekoč v pradavnini je na Mariborskem otoku živela prelepa bela kača z zlato krono na glavi – Kačja kraljica.
In nekoč v pradavnini je obstajal kraj, kjer so živeli že v železni dobi, ki je videl in Kelte, in Rimljane, in Germane in Slovane – ter jih tiho spremljal skozi njihov razvoj, življenje in obstanek.
Danes mu rečemo – Vojašniški trg. In ker je ta trg dobil novo obleko bomo na njem na novo uprizorili nekaj bolj ali manj tipičnih mariborskih zgodb – takih lepih, vsakdanjih, ki nas spremljajo že vso zgodovino.
Takih, ki jih bomo na tem trgu in v tem mestu ustvarjali še nešteto, mar ne?

Povezava do originalnega članka

Lutkovni pristan / Debela repa (2+)
2022-08-28 11:00 - 12:30 | Maribor center / Strossmayerjeva 6
Zaključek Ustvarjalnega poletja v UGM.
Kaj vse je potrebno, da vrt bogato obrodi? Kaj na vrtu počnejo polži, čebele in vrtni palčki? Kako izpuliti repo, ki je ob skrbnem zalivanju zrasla v pravo velikanko? Znana ruska pravljica o dedku, ki je na svojem vrtu posejal repo, ki je rasla in rasla. In ko jo je hotel izpuliti, je ni mogel. Na pomoč je moral poklicati najprej babico, nato kužka, muco, oslička … Po ogledu predstave, ki bo trajala 30 minut vabimo otroke in starše na ogled razstave Prevzetnost in pristranost narodne noše. Med razstavljenimi umetninami se bo smukala naša Huda mravljica, ki jo boste lahko kaj povprašali.
Dogodek poteka v sodelovanju z Lutkovnim gledališčem Maribor.
Vabljeni!

Povezava do originalnega članka

Štajerski árgo: ne-čaga
2022-08-28 17:00 - 19:00 | Vertrinjski dvor 30 Vetrinjska ulica Maribor, Upravna enota Maribor, 2000 Slovenia
Štajerski árgo: ne-čaga

V nedeljo, 28. avgusta, ob 17. uri v Vetrinjskem dvoru.
Serba!

Leto je od zadnje Štajerske čage je okrog, dosti se je zgodlo. Po 4 letih se je Nika Mirt, mama Štajerskega árgota odločla, da je čas, da jo končno tudi osebno spoznamo.

Z Niko zato organiziramo en ne-čaga nedeljski event. Gre za izi zadevo, kjer bi šli skozi vse, kar se je dogajalo v zadnjih 4 letih.

Radi bi predstavili .-árgo skupaj s vsemi sodelujočimi v zgodbi o uspehu:
• Rajzefiber
• Založba Pivec
• Hiša Joannes Protner
• Lokalka & TBDistrubucija
• Radio Maribor
• Mariborska knjižnica

Zadeva bo akustično kolturno-glasbena. Zna bit, da nas bo malo prišo pogledat Dule Vaupotič. Kot se za árgo (ne)čago spodobi pa nam bodo nedeljo še dodatno polešali pubeci iz Last dropout & Alo!Stari

Lačni pa žejni tudi nebote: za koštat bo od vina do sokecov, pa baje bo tudi nekaj za piknit.
Se vijimo? Valda se.

P.S.: Zadeva je zastojn #saopravimo

Povezava do originalnega članka

Simon Wehrli: DA IN DA – ZNOVA IN ZNOVA (laboratorij)
2022-08-29 00:00 - 2022-08-31 00:00 | Večnamenska dvorana
V tem laboratoriju se mladi plesalci povezujejo tako, da z gibanjem ustvarjajo igrive situacije drug za drugega. Kako lahko še naprej govorimo “da” temu, kar se dogaja? Kam nas pripelje izrekanje “da”? Kako se lahko strinjamo s tem, kar nam prihaja na pot? Kakšno obliko zavzema naša koreografija? Reči “da” ne pomeni, da nimamo moči − pomeni, da postanemo odgovorni za svoja dejanja.
Simon Wehrli glasbenik, plesalec in koreograf, ki deluje po vsej Evropi.

Produkcija: Festival Performa

Povezava do originalnega članka

Mali ustvarjalci // Na otroškem igrišču
2022-08-29 09:00 - 10:30 | Kulturni inkubator
MKC Maribor in Mali ustvarjalci v poletnih mesecih vabimo na brezplačne LEGO delavnice, na katerih se bodo mali raziskovalci (6-11 let) srečali z zanimivimi načrti, poučnimi nalogami in super idejami.
Na delavnici se bomo srečali z zanimivimi načrti, poučnimi nalogami in super idejami. Naučili se bomo veliko s področja robotike in programiranja, se malo poigrali in ob tem neizmerno zabavali. Pri delu bomo uporabljali Lego izobraževalne komplete WeDo ter tablice.
Sestavili bomo različne elemente (robote), ki se pojavijo na otroškem igrišču (gugalnice, vrtiljake, itd.) in jih s pomočjo pametne kocke povezali s tablico. Premikanje robotov bomo dosegli z blokovnim programiranjem na računalnikih. Otroci tekom delavnice delno sledijo navodilom, delno pa delajo po svoji domišljiji in preizkušajo, kaj deluje (in kaj ne) ter se naučijo, kako delujeta mehanika in programiranje.
Vabljeni ste prav vsi – tisti brez predhodnega znanja, kot tudi tisti, ki ste se naših delavnic že udeležili in ste si nekaj znanja s področja robotike in programiranja že pridobili, saj je kombinacij s kockami in programiranjem veliko in ne more se nam zgoditi, da nam bi zmanjkalo idej.
Vabimo vse otroke stare med 6 in 11 let. Mentor se bo na delavnici posvetil vsakemu posebej in mu dodelil delo, ki je zanj primerno.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Več informacij o delavnicah najdete na spletni strani maliustvarjalci.si.

Povezava do originalnega članka

Festival Skuštrane in bradati 2022
2022-08-29 20:00 - 2022-09-10 23:00 | Maribor center / kavarna Kavenija, Vetrinjski dvor, park Muzeja narodne osvoboditve, mestne ulice in splet
Glasbeni festival z družbeno angažirano noto na različnih mariborskih prizoriščih.
Festival Skuštrane in bradati je skromen dodatek k pestri mariborski kulturni ponudbi in velik prispevek k angažiranosti na področju enakosti spolov v kulturi in izenačitvi razmerja 30% (žensk) – 70% (moških) na glasbeni in širši umetniški sceni.
Od 29. avgusta do 10. septembra 2022 vas vabimo k obisku 13 festivalskih dni na 4 mestnih prizoriščih s koncerti, pogovori, razstavami in sprehodi.
Kavarna Kavenija na Taboru, Vetrinjski dvor, park Muzeja narodne osvoboditve, mestne ulice in spletne diskusije vas pričakujejo z glasbenim, pesniškim, razstavnim in sprehajalno pogovornim programom, s katerim v festivalskem vzdušju praznujemo vzajemno sodelovanje izjemnih ustvarjalnih ljudi, ne glede na spol.
Vsi festivalski dogodki so brezplačni, koncertni dogodki se na prizoriščih začnejo ob 20. uri.

Povezava do programa

Povezava do originalnega članka

SobaZaGosteMaribor: Andrej Štular »PRORAČUN«
2022-08-30 13:00 - 2022-09-23 18:00 | K18WD-30
vsak delavnik do 23. 9. 2022 med 13.00 in 18.00, K18WD-30
SobaZaGosteMaribor: Andrej Štular »PRORAČUN«
V četrtek, 25. avgusta, te ob 18. uri vabimo na pogovor z Andrejem Štularjem, ki ga bo vodil Simon Žlahtič, ob 19.00 pa na otvoritev razstave PRORAČUN. Oboje se bo odvilo v K18WD-30, Razstavišče Vetrinjski.

Razstava bo v K18WD-30, Razstavišče Vetrinjski (Vetrinjska ulica 30) na ogled do 23.23.septembra,septembra, vsak delavnik med 13.0013.00 in 18.00.18.00.

18.00 pogovor med Andrejem Štularjem in Simonom Žlahtičem / K18WD-30, razstavišče Vetrinjski

19.00 otoritev razstave in voden ogled / K18WD-30, razstavišče Vetrinjski

Z izrazno močjo in duhovito ostrino svojih pesmi je Srečko Kosovel navdihnil striparja, lutkarja in vsestranskega ustvarjalca Andreja Štularja, da je iz njih zgradil ritmične vizualne kompozicije, ki se iz stripa prelivajo v druge načine upodabljanja.

Kosovelove impresije, ekspresionistične pesmi, konsi in utrinki njegovih misli so sopostavljeni likovnim elementom tako, da skupaj z njimi tvorijo enovito celoto. Pri tem se Štular ne poslužuje le risanja, ampak tudi zanj značilnega kolažiranja, zato so vizualne upodobitve posameznih pesmi pogosto sestavljene iz številnih elementov: izrezkov iz časopisov, koščkov tapet in plakatov, otroških risb in še česa. S tem pomene posameznih verzov obogati z novim kontekstom, z dodatnimi asociacijami, s čimer se prostor za interpretacijo poezije nikakor ne zameji, ampak le dodatno razširi.

ANDREJ ŠTULAR

je ustvarjalec, ki je dejaven na različnih umetniških področjih. Pri njem se dokaj enakovredno prepletajo področja ilustracije in stripa, slikarstva, kiparstva, fotografije in filma ter oblikovanja lutk in scenografij. Razstavlja na samostojnih in skupinskih razstavah ter festivalih v Sloveniji in tujini. Izdal je šest avtorskih knjig: Lustri (2000), Kompost (2008), Živa sem! (2011), Bežimo, svet se podira! (2014), Kronike (2015), Medved (2019), Ostri ritmi (2021). Za svoja dela je prejel več nagrad.

Povezava do originalnega članka

Mali ustvarjalci // Računalniška animacija
2022-08-30 17:00 - 18:30 | Kulturni inkubator
MKC Maribor in Mali ustvarjalci v poletnih mesecih vabimo na brezplačne LEGO delavnice, na katerih se bodo mladi raziskovalci (10-16 let) srečali z zanimivimi načrti, poučnimi nalogami in super idejami.
Na delavnici se bomo posvetili programiranju in se spoznali z okoljem Scratch ter osnovnimi pravili programiranja. Programiranja se bomo učili na primeru
enostavne animacije (premikanja oseb in predmetov). Če bo dopuščal čas, se bomo lotili še programiranja igrice (odzivanje predmetov).
Vabljeni ste prav vsi – tisti brez predhodnega znanja, kot tudi tisti, ki ste se naših delavnic že udeležili in ste si nekaj znanja s področja programiranja že pridobili. Vabimo vse otroke stare med 10 in 16 let. Mentor se bo na delavnici posvetil vsakemu posebej in mu dodelil delo, ki je zanj primerno.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Več informacij o delavnicah najdete na spletni strani maliustvarjalci.si.

Povezava do originalnega članka

Mariborski predizbor za slovensko državno prvenstvo v slamovski poeziji
2022-08-30 19:00 - 22:00 | Sodni stolp
Na literarnem dogodku v Sodnem stolpu bomo 2. septembra dobili dva nova finalista, ki se bosta oktobra na šestem državnem prvenstvu v slamovski poeziji v Kranju potegovala za naziv državnega prvaka oz. prvakinje.
Mariborski predizbor v pesniškem slamu bo potekal v torek, 30. avgusta 2022, od 19. ure naprej v Sodnem stolpu (Pristan 8, Maribor) v obliki tekmovanja, na katerem bosta žirija in publika ocenjevali nastope prijavljenih pesnic in pesnikov. Nastopi bodo potekali v treh tekmovalnih krogov, na katerih nastopajoči in nastopajoče brez uporabe kostumov in rekvizitov predstavijo svoje avtorske pesmi. Nastope bo ocenjevala žirija občinstva ter vabljeni žirantje: pesnica in literarna kritičarka Tonja Jelen, pisatelj Tomo Podstenšek, ter literarna kritičarka in urednica revije Liter jezika Ajda Strajnar. Dogodek bo moderirala Mojca Frim. Za nastop se lahko prijavite na ozuljenijezik@gmail.com, preko ZS sporočila na facebook strani Slam zverine, ali v Sodnem stolpu, pol ure pred pričetkom dogodka.
Predizbori za državno prvenstvo bodo letos poleg Maribora potekali še na Ptuju, v Kranju, v Novem mestu in v Kamniku. S tem bomo dobili skupno 10 finalistov prvenstva, ki se bodo predvidoma v začetku oktobra pomerili v Kranju na šestem slovenskem nacionalnem prvenstvu v slamovski poeziji. To bo potekalo v organizaciji Slamurajev in SiSlama ⎼ neformalne mreže za razvoj in promocijo slam poezije.
Vabljene in vabljeni!
Dogodek organiziramo MKC Maribor – MKC Črka in Pesniško društvo Slam zverine, v sodelovanju z Bando ferdamano, s finančno podporo Mestne občine Maribor in Ministrstva za izobraževanje, znanost in šport – Urada RS za mladino.

Povezava do originalnega članka

Strast, dojenček in rompompom
2022-08-30 20:00 | Dvorana generala Maistra
Stand-up komedija

Vid Valič si je vedno želel otroka.

Vid Valič si je vedno želel otroka, ampak ne kar nekega otroka, temveč prav tega, ki ga je dobil sedaj. Zato je tudi čakal tako dolgo, ker je moral pripraviti vse za njen prihod. Predvsem svoje mentalno stanje, saj ga je čakal šok, da ne bo mogel več ponočevati ali spati 8 do 9 ur v kosu. Pri tem mu je seveda pomagala korona, ki mu je omogočila dopust, ki ga ni želel, zato da je imel prosti čas, ki ga ni potreboval, da je lahko načrtoval svojo prihodnost, ki je ni pričakoval. In če je prej poskušal živet v stilu »Seks, droge in rock ‘n’ roll«, je sedaj spremenil svoj način življenja v »Strast, dojenček in rompompom«.
V svoji novi predstavi bo Vid ugotavljal, kaj imajo skupnega politiki in dojenčki. Kako so lahko ženske tako močne, ko morajo biti, in tako krhke, ko moški tega nočemo. Kako izbereš ime za svojo hčerko, če te preveč ženskih imen spomni na bivše avanturice. Zakaj v šoli za starše predava »standup« komičarka in zakaj je toliko strasti v zvezi ravno takrat, ko ne moreš seksati?
Zakaj ne bi proslavljali ženske moči, če jo lahko? Zakaj ne bi častili dojk nosečih žensk, če jih lahko? Zakaj se ne bi delali norca iz politikov, če se lahko? Zakaj ne bi skupaj ugotavljali za koliko časa moraš dati otroka v zamrzovalnik, da se ne pokvari? V tej osebno izpovedni komediji bo Vid iskal odgovore na vsa ta vprašanja in vam obenem zaupal tudi, kako uspavati dojenčka v manj kot petih minutah.
»Strast, dojenček in rompompom« je komedija, ob kateri se boste vsi spomnili na lepe trenutke iz otroštva, starševstva (tudi, če še niste starši), obdobja korone in seksa pred, med in po nosečnosti.

Vstopnice: 16 € (predprodaja), 19 € (na dan dogodka).

Opozorilo: Dojenček ni vključen v ceno vstopnice.

Povezava do originalnega članka

Zatvoritev razstave in likovna delavnica
2022-08-31 16:00 - 18:00 | Galerija Media Nox
Galerija Media Nox in Mladinski kulturni center Maribor v sredo 31. 8. 2022 med 16. in 18. uro prisrčno vabita na zadnji dan razstave ter brezplačno likovno delavnico poslikave medicinskih mask: Režeče, ki se bo odvila v galeriji Media Nox in na Židovskem trgu v Mariboru.
Mentorja: Jur Samec in Aja Vesna Ginovska
Obdobje statično nemirnega stanja, nezadovoljstva, kritičnih razmer in prav takšne družbe do ukrepov in delovanja vladajočih, zmede, neposlušnosti, ne sledenju, ne soustvarjanju in neupoštevanju, je za nami. Ali res? Razkol v komunikaciji, je lahko začetek razkroja človečnosti. Maska, ki ji je avtor takrat dal režeči nasmešek, je zdaj, čez devet let postala neizogibna stvarnost. Še več, biti brez maske je bilo kaznivo!
Poslikava medicinskih mask z režečimi nasmeški, kateri so tudi rdeča nit razstave … alias George Cock, … alias Georgette Homme, v galeriji Media Nox.
Udeleženci delavnice so vabljeni k soustvarjanju mask z motivom, ki je prisoten na večini razstavljenih eksponatov in slik na razstavi. Ob koncu delavnice bodo vsi vabljeni k skupinski sliki z režečimi maskami.
Delavnica je namenjena vsem od 10 let starosti naprej.
Prijave sprejemamo na mail sonja.gregorn@mkc.si do 29. 8. 2022.

“Prijazno vabimo na zatvoritev razstave in na brezplačno POP UP likovno delavnico ”

foto: arhiv avtorja

Povezava do originalnega članka

Mali ustvarjalci // Računalniška igrica
2022-08-31 17:00 - 18:30 | Kulturni inkubator
MKC Maribor in Mali ustvarjalci v poletnih mesecih vabimo na brezplačne LEGO delavnice, na katerih se bodo mali raziskovalci (10-16 let) srečali z zanimivimi načrti, poučnimi nalogami in super idejami.
Na delavnici se bomo posvetili programiranju in se spoznali z okoljem Scratch ter osnovnimi pravili programiranja. Programiranja se bomo učili na primeru enostavne animacije (premikanja oseb in predmetov). Če bo dopuščal čas, se bomo lotili še programiranja igrice (odzivanje predmetov). Po želji lahko udeleženci oblikujejo (vizualno in avditivno) tudi bolj kompleksne »like« (osebe in predmete),
pri čemer se odpirajo možnosti za domišljijo (kot tudi pri »scenariju« igrice, medtem ko ima programiranje svoja »utečena pravila«).
Vabljeni ste prav vsi – tisti brez predhodnega znanja, kot tudi tisti, ki ste se naših delavnic že udeležili in ste si nekaj znanja s področja programiranja že pridobili.
Vabimo vse otroke stare med 10 in 16 let. Mentor se bo na delavnici posvetil vsakemu posebej in mu dodelil delo, ki je zanj primerno.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Več informacij o delavnicah najdete na spletni strani maliustvarjalci.si.

Povezava do originalnega članka
